En middelsstor, kraftig, blankt svart hornbille, som overflatisk kan minne om en tordivel. Den mangler påfallende horn på hodet og pronotum, men sistnevnte kan ha en spiss knøl i midten. Hannens antenner har påfallende store blader (lameller) på de ytterste leddene, slik sett kan den minne om en oldenborre. Dekkvingene er grovt og nokså tett punktert, punktene danner i alle fall delvis punktrader.